**การบันทึกองค์ความรู้ปราชญ์ชาวบ้าน  
การทำการเกษตรแบบผสมผสาน**

**1.ชื่อภูมิปัญญาที่ทำการบันทึก** คือ การทำการเกษตรแบบผสมผสาน

เจ้าของภูมิปัญญาที่บันทึก นางสาวพยอม สุขศรีแดง

ที่อยู่บ้านเลขที่ 90/1 หมู่ที่ 5 ตำบลไพรวัน

อำเภอตากใบ จังหวัดนราธิวาส อาชีพทำการเกษตร อายุ 54 ปี

โทร 08-92986501

**2.ประวัติความเป็นมาของภูมิปัญญาบันทึก**

จากเดิมที่บริเวณรอบๆบ้านเป็นพื้นที่ว่างไม่ได้ใช้ประโยชน์ก็เริ่มมีการนำมาใช้ประโยชน์โดยการทำการเกษตร โดยการเริ่มจากการพัฒนาปรับปรุงโดยการปลูกพืชโดยใช้หลักเกษตรผสมผสาน ใช้ความรู้ดั้งเดิมและความรู้ที่ได้รับมาจากหน่วยงานราชการรวมกับความตั้งใจ ความรักในอาชีพทำการเกษตร จนเป็นบุคคลตัวอย่างในหมู่บ้านที่มีความรู้ความชำนาญในทางการทำเกษตรแบบผสมผสาน โดยรอบๆบ้านจะมีการปลูกพืชที่หลากหลาย ทั้งพืชยืนต้นและผักสวนครัวอีกหลากหลายชนิด อาทิ ต้นมัลเบอร์รี่ ต้นแก้วมังกร ต้นเสารส ดอกอัญชัญ ต้นมะรุม มะนาว เป็นต้น มีการอนุรักษ์สิ่งแวดล้อมโดยการนำเอาวัตถุดิบธรรมชาติในท้องถิ่นมาประยุกต์ใช้ให้เกิดประโยชน์เพื่อลดต้นทุนในการผลิต ลดปัญหาการใช้สารเคมี มีการเลี้ยงปลาดุกในบ่อซิเมนต์ และสามารถเพิ่มมูลค่าของปลาดุกโดยการนำมาแปรรูปเป็นปลาดุกร้า จนเกิดเป็นความชำนาญสามารถเป็นวิทยากรในการถ่ายทอดความรู้ทางการเกษตรแบบผสมผสาน และการสาธิตการทำปลาดุกร้า ให้แก่คนในหมู่บ้านและบุคคลภายนอกที่ต้องการนำความรู้ไปใช้ในการเพิ่มรายได้ ลดรายจ่ายในครัวเรือน โดยการใช้พื้นที่บริเวณบ้านให้เกิดประโยชน์ได้อย่างสูงสุด

**3.จุดเด่นของภูมิปัญญาที่บันทึก**

ปัจจุบัน ได้ทำการเกษตรแบบผสมผสาน โดยยึดหลักแนวคิดเศรษฐกิจพอเพียง ไม่หวังพึ่งพารายได้จากการเกษตรด้านใดด้านหนึ่ง แต่กระจายรายได้ในหลายๆทางโดยเริ่มจากการผลิตเพื่อการบริโภคในครัวเรือน ลดการพึ่งพาจากภายนอก ที่เหลือจึงนามาขายหรือแจกจ่ายในหมู่บ้าน และใช้แนวทางการลดรายจ่าย เป็นหลักในการประกอบอาชีพ และได้พัฒนาพื้นที่ของตนเอง ให้เป็นจุดเรียนรู้แก่ผู้ที่สนใจ ร่วมกับหน่วยงานทางราชการต่างๆองค์ความรู้ที่ใช้ถ่ายทอดให้เกษตรกรหรือใช้ในชีวิตประจำวันเรื่องหลักปรัชญาเศรษฐกิจพอเพียงมุ่งเน้นการลดรายจ่ายเพิ่มรายได้ในการประกอบอาชีพ การอนุรักษ์สิ่งแวดล้อมโดยนำเอาวัตถุดิบธรรมชาติในท้องถิ่นมาประยุกต์ใช้ให้เกิดประโยชน์เพื่อลดต้นทุนในการผลิตลดปัญหาการใช้สารเคมี ได้แก่การทำปุ๋ยหมักชีวภาพ การทำน้ำหมักฮอร์โมนพืช การทำสารไล่แมลงศัตรูพืชจากสมุนไพรธรรมชาติ ต้นทุนต่ำ การแปรรูปปลาดุกเป็นปลาดุกร้า การปลูกพืชแบบผสมผสาน การทำน้ำยาล้างจาน เป็นต้น

**4.กระบวนการผลิต**

จากความรู้ ความสามารถในการพัฒนาพื้นที่บริเวณบ้านมาใช้ในการทำการเกษตรแบบผสมผสาน จนกระทั่งสามารถเป็นแหล่งเรียนรู้ให้แก่เกษตรกรที่สนใจ จนได้รับการยอมรับจากชุมชนและเกษตรกรภายในหมู่บ้าน ตำบลและอำเภอ เป็นตัวอย่างที่ดำเนินชีวิตแบบเศรษฐกิจพอเพียงได้รับการคัดเลือกจากชุมชนในระดับต่างๆ เช่น การเป็นวิทยากรที่ปรึกษาและถ่ายทอดความรู้ทางการเกษตรให้แก่เกษตรกร เป็นต้น นอกจากนี้ยังมีความโดดเด่นในการสาธิตแนะนำให้เกษตรกรใช้ปุ๋ยอินทรีย์ชีวภาพ และปุ๋ยคอกเพื่อปรับปรุงคุณภาพของดิน เพื่อให้เกิดความสมดุลในทางระบบนิเวศวิทยา การป้องกันกำจัดศัตรูพืชโดยวิธีผสมผสานจากการใช้สารชีวภาพที่ผลิตขึ้นด้วยตนเอง ลดการใช้สารเคมีที่ไม่จำเป็น และมีการใช้เศษวัสดุธรรมชาติบริเวณโคนต้นไม้ ไม่เผาทำลายเป็นการอนุรักษ์ทรัพยากรธรรมชาติและสิ่งแวดล้อม

5.เทคนิค/เคล็ดลับ

เป็นเกษตรกรที่สามารถเป็นแบบอย่างให้แก่ผู้อื่นในเรื่องของการดำเนินชีวิตโดยการยึดหลักเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิต มีการดำเนินการส่งเสริมและการพัฒนาสังคมตามหลักปรัชญาของเศรษฐกิจพอเพียง โดยไม่เคยหวังสิ่งตอบแทนยึดหลักธรรมาภิบาล และใช้ชีวิตอย่างพอเพียงในการดำเนินชีวิต มีความ

-2-

สม่ำเสมอ เสียสละ ทุ่มเททั้งกำลังกายและกำลังใจ รวมทั้งกำลังทรัพย์ โดยไม่หวังสิ่งตอบแทน เพียงเพื่อให้ความรู้ที่ตนมีอยู่ถ่ายทอดไปยังเกษตรกรและสามารถนำกลับไปใช้พัฒนาครอบครัวของตนเองให้ก้าวหน้าต่อไป ในการประกอบอาชีพทางด้านการเกษตรแบบผสมผสานจะต้องมีการศึกษาหาความรู้ใหม่ๆอยู่เสมอ มีความขยัน อดทน นำประสบการณ์ที่ได้มาประยุกต์ใช้ให้เกิดประโยชน์สูงสุด ที่สำคัญต้องยึดหลักการดำเนินชีวิตตามหลักปรัชญาเศรษฐกิจพอเพียง

**6.การถ่ายทอดสืบทอด**

มีการเรียนรู้ ปฏิบัติจริงจนเกิดความชำนาญสามารถเป็นวิทยากรในการถ่ายทอดความรู้ทางการเกษตรแบบผสมผสาน และการสาธิตการทำปลาดุกร้า ให้แก่คนในหมู่บ้านและบุคคลภายนอกที่สนใจเรียนรู้และมีความต้องการนำความรู้ไปใช้ในการเพิ่มรายได้ ลดรายจ่ายในครัวเรือน โดยการใช้พื้นที่บริเวณบ้านให้เกิดประโยชน์ได้อย่างสูงสุด

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*